  Виталий Пронин 3 мурт сярысь ӝот-ӝот вераны луэ, биатлонэн эшъяськонзэс кушто: 28 аресъем В. Васильев но Р. Мусалимов, егит биатлонист Д. Кононов.Биатлон Югдурез пыр-поч валэктӥз мугорез кыдатон культурая, спортъя но егитъёсын ужан политикая министр Игорь Краснов.Удмуртилэн командаез понна бызьылӥсь спортсменъёс: Виктор Васильев, Оксана Неупокоева, Дмитрий Кононов, Ростислав Мусалимов но сузэръёс Светлана но Виктория Перминоваос огдыре, пе, спортысь кошко. Ма луиз?- 3 мурт сярысь ӝот-ӝот вераны луэ, биатлонэн эшъяськонзэс кушто: 28 аресъем В. Васильев но Р. Мусалимов, егит биатлонист Д. Кононов, - шуэ министр Игорь Краснов. - Котькудӥзлэн аслаз кошкон мугез. Берло дыре Россиысь ӵошатсконъёсын вормонъёсыныз шумпоттӥз Виктор Васильев. Та спортсменэз Москваысь ЦСКА командае тренерлэсь ужзэ быдэсъяны ӧтизы. Вань биатлонистъёслы таӵе дан уг сётӥськы. Виталиен сюлмысь кенешеммы бере огкылэ вуимы: ӧтьыкузы - мыноно.Министр котькуд спортсмен сярысь тупен-тупен мадиз:- Ростислав Мусалимов егитъёслы сюрес сётӥз. Дмитрий Кононов егит но азьланезлы оскон пыӵатӥсь спортсмен вал, но секытлы ӧз чида. Егитъёслэн сборнойысьтызы бадӟымаз выжон тазалыкез вылын шӧдӥськиз.Оксана Неупокоева ас понназ мугорзэ кыдатоз. Спортысь чутрак ӧз кошкы, тренер луоз. Толалтэ ортчоно «Ижысь винтовка» ӵошатсконэ пыриськемез бере тодмо луоз азьлань сюресэз.Нимысьтыз вераськон ӝутскиз Глазовысь Перминова сузэръёс сярысь. Кызьы шараяськиз, Светлана но Виктория Удмуртилэн командаяз кутэмын, но соос мукет улосын уло. Командае кутэм спортсменъёс министерствоен огкыл гожто, котькуд вамышсэс тренерзылы яке министерствое ивортыны кулэ. Нош соос лушкем, пе, выро, кылсярысь, кылем арын Виктория Белоруссиысь биатлонъя сборное йыгаськылэм. Россиысь тренеръёс Удмуртиысь тренерезлы Анатолий Богдановлы шуиллям: ас шаерзэс вузаны дась луись спортсменъёс асьмелы кулэ ӧвӧл.Выль иворъёс тодӥмы Валентина Назарова (Телицина) сярысь. Валя семья кылдытэм, пинал ваем. Та нуналъёсы мугорзэ кыдатон борды басьтӥськемын.  Теги: биатлон  